als_Latn dik_Latn sag_Latn
Shifrat dhe parashikimet ndonjëherë nuk dalin por në rastin e Shqipërisë gjithmonë kanë qenë profetike
Shqipëria do të shkojë në evropian. Janë shifrat që e çojnë skuadrën tonë në Francë. Kur duhen edhe 7 ndeshje, ekspertë të statistikës dhe futbollit të “elo-ratting” kanë simuluar në bazë të rezultateve të fundit në ndeshje zyrtare dhe miqësore ecurinë e skuadrave që luftojnë për Europian. Nuk ka dyshim që mes atyre që kanë surprizuar të gjithë specialistët është Shqipëria. Shanset që kuqezinjtë e Xhani De Biazit të shkojnë në Europian janë rritur.
Në bazë të statistikave për të qenë e pesta në grup Shqipëria ka 7.83% mundësi. E katërta në grup është edhe vendi që shifrat japin me koeficientin më të lartë 40.53%. Për vendin e tretë ose pozicionin që të çon në play-off shanset janë 35.23%. Shumë më pak për vendin e dytë, 14.99% dhe vendi i parë me një probabilitet 1.42%. Shkurt për Shqipërinë shanset më të mëdha janë për të qenë e katërta e ose e treta e grupit që të jep një shans për në Europian.
Kualifikimi – Pas fitores me Portugalinë, shumica e tifozëve kanë nisur të bëjnë llogaritë dhe të njëjtën gjë po bëjnë edhe tifozët në Shqipëri. Kombëtarja jonë do ketë si kundërshtarë në grup Portugalinë, Danimarkën, Serbinë dhe Armeninë, kundërshtarë që janë shumë të vështirë për tu mposhtur, megjithatë pavarësisht se ekipet që kemi përballë janë të vështira, sërish kuqezinjtë do të jenë në garë për vendin e tretë ashtu si dhe kombëtaret e tetë grupeve të tjera.
Kështu, Shqipëria kualifikohet nëse: Del e para ose e dyta. Në këtë rast kombëtarja jonë kualifikohet menjëherë për në fazën finale të Euro 2016, pa dashur të luajë asnjë ndeshje tjetër. Del vend të tretë. Në këtë rast ka dy mundësi. Mundësia e parë është që Shqipëria të jetë e treta më e mirë nga kombëtaret që janë renditur të treta, dhe në këtë rast kualifikohet menjëherë për në Europian. Në rast të kundërt, nëse përfundon ne vendin e tretë, atëherë do të luajë në ndeshje play-off me një kombëtare tjetër që ka përfunduar në vendin e tretë, por që do të përcaktohet në varësi të renditjes FIFA.
Ndeshjet me Francën
Ndërkohë, vlen të përmendet se Shqipëria do të zhvillojë ndeshje edhe me Francën, por ato ndeshje do jenë ndeshje miqësore dhe nuk do të kenë efekt në renditje. Gjithashtu, në grupet e tjera, pikët e fituara me vendet e fundit do të zerohen automatikisht, dhe në këtë mënyrë Shqipëria hyn e barabartë në garë me të gjitha ekipet që mund të përfundojnë të tretat.
Shanset pas shortit në shkurt
Vetëm 5 përqind shanse i japin Shqipërisë, staticienët për kualifikimin në Euro 2016. kaq kuotohet Shqipëria nga agjentët e specializuar të statistikave. Menjëherë pas hedhjes së shortit janë bërë llogaritë dhe del se kuqezinjtë janë të fundit me më pak shpresa për të qenë në Europian. Sigurisht në krye janë portugezët. 92 % janë mundësitë që Portugalia të kualifikohet në Europian. 20 përqind më pak me 72 % Danimarka. Serbia ka shanse 50 përqind, ndërsa Armenia vetëm 15 përqind.
Më keq Shqipëria me vetëm 5 përqind shanse për t’u kualifikuar. Gjithsesi statistikat janë për t’u thyer dhe këtë herë ndoshta është momenti i duhur. Nëse do të duhet të nisemi nga e shkuara, Shqipëria e Xhani De Biazit as që duhet ta provojë të tentojë për një kualifikim të mundshëm në Europianin e 2016-ës. Në total, me katër rivalët që kemi në Grupin “I”, kemi zhvilluar 22 ndeshje, por kemi fituar vetëm në tre të tilla, çka tregon për inferioritetin në të cilën ndodhemi karshi tyre. Madje, njëra nga këto fitore është në një ndeshje miqësore (ndaj Armenisë, vitin e shkuar), ndërsa tjetra i përket një periudhe të largët, vitit 1963, kur mundim minimalisht 1-0 Danimarkën (sërish do eliminoheshim, pasi mundeshim në kthim 4-0) dhe fitorja e fundit me Portugalinë.
Sakaq, kemi marrë katër barazime, nga një me secilën skuadër dhe numërojmë plot 15 humbje. Ndaj Portugalisë kemi zhvilluar gjashtë ndeshjesh, nga ku kemi një bilanc prej 1 fitore, 1 barazim dhe 4 humbjesh. Me Serbinë (në fakt bëhet fjalë për ish-Jugosllavinë), kemi luajtur pesë ndeshje, ku sërish kemi një 1 barazim dhe 4 humbje. Ndaj Armenisë kemi zhvilluar tri takime dhe vetëm këtu jemi në ekuilibër të plotë: 1 fitore, 1 barazim, 1 humbje. Ndërsa, më shumë ndeshje kemi me Danimarkën, ndaj së cilës kemi luajtur tetë ndeshje: 1 fitore, 1 barazim dhe 6 humbje.
Shanset për t’u kualifikuar
92 % Portugalia
72 % Danimarka
50 % Serbia
15% Armenia
5 % Shqipëria
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn pol_Latn mlt_Latn ron_Latn bjn_Latn als_Latn